**3g STUDIERETNINGSPROJEKT**

Navn: Klasse:

Fag 1: 5743A Bioteknologi Faglærer:

Fag 2: 4853A Historie Faglærer:

Opgaveformulering:

**Eugenik i Det tredje Rige i Tyskland**

Den nazistiske ideologi indebar en inddeling af menneskeheden i racer, antagelser om bestemte egenskaber tilknyttet race og en aktiv politik om racerenhed. Nazisternes racepolitik medførte drab på tusindvis af jøder, romaer og andre etniske grupper. I denne opgave skal du undersøge de forståelser af racebegrebet, nazisterne byggede deres ideologi på, og hvordan de benyttede samtidens videnskabelige viden i deres ideologi og politik. Du skal sammenligne dette med hvordan vi i dag forstår etniske forskelle på baggrund af vores nyere molekylærbiologiske viden.

Din opgave skal omfatte:

* En kort redegørelse for det nazistiske menneskesyn og syn på racer og racerenhed.
* En undersøgelse – med udgangspunkt i en kildekritisk analyse af selvvalgt materiale – af eksempler på, hvordan nazisternes anvendte videnskabelig viden til at underbygge deres raceopfattelser og racepolitik.
* En beskrivelse af eksempler på nyere molekylærbiologiske metoder, der kan anvendes til undersøgelse af genetiske forskelle mellem befolkningsgrupper
* En undersøgelse af den opfattelse vi i dag, på baggrund af molekylærbiologisk viden, har af etniske grupper, belyst med eksempler.
* En sammenlignende diskussion af, hvordan vi dengang og i dag opfatter begreber som race og etnicitet.

Opgaven skal have et omfang på 15-20 sider à 2400 anslag inkl. mellemrum.

Opgave inkl. forside og bilag afleveres ELEKTRONISK senest:

**Onsdag d. 14. december 2016 kl. 14.00.**